Joernalis in Mumbai deur bende verkragŉ Jong vroulike fotojoernalis is Donderdagmiddag in Mumbai, Indië, deur ŉ bende verkrag terwyl haar manlike kollegas vasgebind en aangerand is. Polisiekommissaris Satyapal Singh het gesê die voorval is soortgelyk aan die bendeverkragting van ŉ universiteitstudent wat in Desember daar plaasgevind het. Volgens Singh is die joernalis opdrag gegee om foto’s van ŉ ou verlate tekstielfabriek in die suide van Mumbai te gaan neem, toe vyf mans haar en haar kollegas konfronteer het. Hulle het glo aangebied om te help dat hulle toestemming kry om in die fabriek foto’s te neem. “Die mans het haar manlike kollegas se hande met gordels vasgebind en aangerand, waarna hulle haar al om die beurt verkrag het,” het Singh gesê. Die vrou, in haar 20’s, is in ŉ stabiele toestand in die hospitaal. Die aanval kom te midde van verhoogde kommer oor seksuele geweld in Indië. – SAPA